সম্প্রতি ‘ত্রিংশ শতাব্দী’ প্রযোজনাটি জাপানের মূলধারার অন্যতম নাট্যোৎসব ‘ফেস্টিভ্যাল/ টোকিও ২০১৮ মঞ্চায়নের জন্য আমন্ত্রিত হয়েছে। আগামী ৩ ও ৪ নভেম্বর টোকিও মেট্রোপলিটন থিয়েটারের ‘থিয়েটার ওয়েস্ট’ অডিটরিয়ামে ‘ত্রিংশ শতাব্দী’র ১০১ ও ১০২তম প্রদর্শনী অনুষ্ঠিত হবে। ‘ফেস্টিভ্যাল/টোকিও ২০১৮’-এ অংশগ্রহণের জন্য স্বপ্নদলের ১৩ জন সদস্য ৩০ অক্টোবর জাপান ভ্রমণে যাত্রা করবেন। এরা হলেন জুয়েনা শবনম, ফজলে রাব্বি সুকর্ন, সামাদ ভূঞা, শিশির সিকদার, জেবুন নেসা, শাখাওয়াত শ্যামল, মেহেদী রানা, সোনালী রহমান, অর্ক অপু, নিসর্গ শবনম, অনিন্দ্য অন্তরিক্ষ, সুমাইয়া আক্তার ও জাহিদ রিপন।